jkorsvik/nowiki_second_scrape_merged huggingface dataset:
Dennis Ross

Dennis B. Ross (født 26. november 1948 i San Francisco) er en amerikansk forfatter og politiker. Han var direktør for politikkplanlegging i Utenriksdepartementet under president George H.W. Bush og spesialkoordinator i Midtøsten under president Bill Clinton.
Som diplomat og sjefsforhandler under både republikanske og demokratiske presidenter, var Ross essensiell i utformingen av USAs engasjement i fredsprosessen i Midtøsten i sin tjenesteperiode. Denne rollen hadde han i tolv år. Som en del av fredsprosessen hjalp han israelerne og palestinerne med å inngå interimsavtalen om Vestbredden og Gazastripen i 1995 og Hebron-avtalen i 1997. He hjalp også til med fredsavtalen mellom Israel og Jordan og jobbet i tillegg som megler mellom Israel og Syria.
Ross' selvbiografi, The Missing Peace: The Inside Story of the Fight for Middle East Peace forteller om innsatsen som ble lagt ned for å forhandle frem en fredsavtale på 1990-tallet og la frem viktige lærepenger på grunnlag av sine erfaringer. Boken hans fra 2007, Statecraft: And How to Restore America's Standing in the World kritiserer Bush-administrasjonen for dens mangel på bruk av statlig innflytelse for å fremme USAs nasjonale interesser. Ross var en demokrat, men jobbet for både republikanernes og demokratenes administrasjoner. Han bidrar fortsatt som kommentator rundt forholdene i Midtøsten, og analyserer utfallene av de ulike hendelsene. Han er idag rådgiver i Washington Institute for Near East Policy.


== Referanser ==
Sierksdorf

Sierksdorf er en kommune i kretsen Øst-Holstein i Schleswig-Holstein, Tyskland. Sierksdorf er en del av Midtre Øst-Holsteins amt.


== Referanser ==


== Eksterne lenker ==
Offisielt nettsted 
(en) Sierksdorf – kategori av bilder, video eller lyd på Commons
Stockelsdorf

Stockelsdorf er en amtsfri kommune i kretsen Øst-Holstein i Schleswig-Holstein, Tyskland.
Dirigenten Fritz Scheel (1852–1907) var fra byen.
Vennskapsbyer:

 Le Portel, Frankrike
 Okonek, Polen


== Referanser ==


== Eksterne lenker ==
(de) Offisielt nettsted 
(en) Stockelsdorf – kategori av bilder, video eller lyd på Commons
Süsel

Süsel er en amtsfri storkommune i kretsen Øst-Holstein i Schleswig-Holstein, Tyskland. Süsel ligger omtrent 23 km nord for Lübeck, og 10 km sørøst for Eutin. 
Storkommunen Süsel er videre delt inn i 15 underliggende administrative distrikter:

Barkau
Bockholt
Bujendorf
Ekelsdorf
Fassensdorf
Gömnitz
Gothendorf
Groß Meinsdorf
Kesdorf
Middelburg
Ottendorf
Röbel
WoltersmühlenSamt den største landsbyen, Süsel, hvor de fleste innbyggerne i storkommunen bor.


== Referanser ==


== Eksterne lenker ==
(de) Offisielt nettsted 
(en) Süsel – kategori av bilder, video eller lyd på Commons
Timmendorfer Strand

Timmendorfer Strand er en amtsfri kommune i kretsen Øst-Holstein i Schleswig-Holstein, Tyskland. Timmerdorfer Strand ligger ved Lübeckbukta (Østersjøen), omtrent 15 km nordøst for Lübeck, og 20 km sørøst for Eutin. 

Kommunens vennskapsbyer er Międzyzdroje i Polen (siden 26. mai 1957), Okonek i Polen (siden 12. april 1956), og Ebeltoft i Danmark (siden 12. april 1996). Timmendorfer Strand har også et pågående prosjekt med Davos i Sveits: Ski, Fun and Sun.


== Referanser ==


== Eksterne lenker ==
(de) Offisielt nettsted 
(en) Timmendorfer Strand – kategori av bilder, video eller lyd på Commons 
(en) Timmendorfer Strand – galleri av bilder, video eller lyd på Commons
Snekker Engstrand

Snekker Engstrand er en person i Henrik Ibsens stykke Gengangere.
Snekker Engstrand har blitt pålagt farsansvar for Regine, for at hun ikke skal finne ut at hennes virkelige far er Kammerherre Alving. Han planlegger å åpne et sjømannshjem, et slags bordell, der Regine skal være del av «underholdningen».
Snekker Engstrand later også til å være den som er ansvarlig for ildpåsettelsen av asylet, som ofte blir regnet som klimaks i stykket. Han legger skylden for dette på Pastor Manders, som i sitt naive sinn tror Engstrand, og til og med roser ham for hans edle sjel når han tilbyr seg å hjelpe til. På denne måten vinner Engstrand pastorens tillit, og får ham til å rykke inn som sponsor for Engstrands tvilsomme prosjekt med sjømannshjemmet.


== Symbolikk ==
I Ibsens sceneanvisninger blir Engstrand beskrevet som en mørk og truende figur. Hans «venstre ben er noget krumt; under støvlesålen har han en trædklods». Ut ifra denne beskrivelsen har mange trukket paralleller mellom Snekker Engstrand og djevelen, og ser ham som en representasjon av det onde i stykket.


== Spillehistorie ==
Snekker Engstrand har vært portrettert av mange skuespillere, for eksempel Trond Brænne (Nationaltheatret, 2006), Morten M. Faldaas (Riksteatret, 2005) og Stig Henrik Hoff (Trøndelag Teater, 2004).
Wangels

Wangels er en amtsfri kommune i kretsen Øst-Holstein i Schleswig-Holstein, Tyskland. Wangels er en del av Oldenburglands amt.


== Referanser ==


== Eksterne lenker ==
Offisielt nettsted 
(en) Wangels – kategori av bilder, video eller lyd på Commons
Sjømannshjem

Sjømannshjem er en type sosialt botilbud for tidligere sjøfolk. Sjømannshjem var på 1800- og 1900-tallet vanlige i mange norske kystbyer og lokalsamfunn. Initiativtakere var ofte lokale foreninger og ideelle organisasjoner, f.eks. sjømannsforeninger. Mange av dem har vært organisert som stiftelser.
Eksempel er sjømannshjemmet Havblikk på Havstad i Arendal. Konvoibyen i Risør er fra siste halvdel av 1900-tallet, og bygd spesielt med tanke på krigsseilerne fra andre verdenskrig.
Behovet for sjømannshjem av denne type er nå nær forsvunnet, dels fordi sjømannens arbeidssituasjon er blitt helt annerledes og dels fordi antall sjøfolk er sterkt redusert.
Sjømannshjemmet i Stavanger var et av de siste i drift. Det ble etablert i 1870, og de siste beboerne flyttet ut i 2008. Sjømannshjemmet i Stavanger reiste et nytt bygg i 1933 da behovet for husvære for sjøfolk var ekstra stort. Skipperhuset i Langesund eksisterer imidlertid fortsatt (pr. 2022); det ble innviet i 1932 og er fortsatt forbeholdt sjømenn og sjømannsenker.Det fantes også norske/skandinaviske sjømannshjem i store havnebyer jorda rundt. Foreningen for skandinaviske sjømannshjem i fremmede havner eksisterte fra 1901 til 1987. Foreningens arkiv befinner seg i Riksarkivet.
Begrepet sjømannshjem er også brukt i litteraturen. I Henrik Ibsen stykke Gengangere planlegger Snekker Engstrand å bygge et sjømannshjem. Tradisjonen forteller at Henrik Ibsens grandtante Kristine Cathrine Ploug ønsket å etablere et sjømannshjem sammen med kjæresten sin, som var sjøkaptein. Dette er referert til i Joakim Fink Graasvolds stykke Rotte på loftet, som handler om Ibsens gamle grandtante.


== Se også ==
Sjømannshjemmet Havblikk, Arendal
Konvoibyen i Risør
Sjømannshjemmet i Stavanger
Skipperhuset i Langesund
Sjømenns aldershjem, Trondheim


== Referanser ==


== Litteratur ==
Koren, Elisabeth (2017). «Sjøfolk og velferdsstaten». Arbeiderhistorie. Årbok for Arbeiderbevegelsens arkiv og bibliotek. Oslo. ISSN 2387-5879.
Bohemia

Bohemia har flere betydningerBohemia, en historisk region i Sentral-Europa.
Bohemia, et meksikansk ølmerke.


== Se også ==
Bohem
Salisbury Plain

Salisbury Plain er et kalkstensplatå sentralt i det sydlige England som dekker et område på 780 km². Det er en del av Syd-England kalkformasjon og ligger stort sett innenfor grevskapet Wiltshire, med en liten del i Hampshire. Sletten er kjent for mange arkeologiske funn, blant annet Stonehenge, et av de meste kjente landemerkene i England. Ettersom området har vært benyttet til militærtrening i mange år er området tynt befolket. 


== Referanser ==
Johannes Wember

Johannes Wember (født 15. november 1900 i Dortmund i Tyskland, død 4. mai 1980 i Tromsø) var katolsk apostolisk vikar i Nord-Norge 1939–1976.


== Liv ==
Johannes Wember trådt inn hos Misjonærene av den Hellige Familie og ble presteviet den 8. august 1926.
1938 ble han utnevnt til superior til misjonen „Sui Iuris“ av Nord-Norge (Norvegia Settentrionale). Ved misjonens oppgradering til apostolisk prefektur i 1944 ble han utnevnt til prefekt, og i 1955 ved oppgradering til apostolisk vikariat til vikar og titulærbiskop av Vasada ved pave Pius XII. Han ble bispeviet den 15. mai 1955 av biskop Jacob Mangers S.M. av Oslo; medkonsekratorer var biskop Willem Petrus Bartholomaeus Cobben S.C.J. av Helsingfors og titularbiskop Johannes Rüth SS.CC., apostolisk vikar av Mellom-Norge.   
1976 emeriterte han og flyttet tilbake til Tyskland.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santori  (1532-1602)
Kardinal Girolamo Bernerio, O.P.  (1540-1611)
Erkebiskop Galeazzo Sanvitale  (1566-1622)
Kardinal Ludovico Ludovisi  (1595-1632)
Kardinal Luigi Caetani (1595-1642)
Kardinal Ulderico Carpegna (1595-1679)
Kardinal Paluzzo Paluzzi Altieri degli Albertoni (16235-1698)
Pave Benedikt XIII (1649-1730)
Pave Benedikt XIV (1675-1758)
Pave Klemens XIII (1693-1769)
Kardinal Marcantonio Colonna (1724-1793)
Kardinal Hyacinthe-Sigismond Gerdil, B. (1718-1802)
Kardinal Giulio Maria della Somaglia (1744-1830)
Kardinal Carlo Odescalchi, S.J. (1785-1841)
Kardinal Costantino Patrizi Naro (1798-1876)
Kardinal Lucido Maria Parocchi (1833-1903)
Pave Pius X (1835-1914)
Pave Benedikt XV (1854-1922)
Erkebiskop Sebastiano Nicotra (1855-1929)
Biskop Pierre Nommesch (1864-1935)
Biskop Jacob Mangers, S.M. (1889-1972)
Biskop Johannes Wember, M.S.F.


== Referanser ==


== Eksterne lenker ==
katolsk.no
Skåla Idrettslag

Skåla Idrettslag (stiftet 6. april 1915) er et idrettslag fra Skålahalvøya like utenfor Molde. Fotballaget spiller sine hjemmekamper på Våganebanen, men har også en mindre bane/treningsfelt på Åsanebanen like ved Skålasenteret. Sponsorer er Spar Skåla, Sparebanken Møre og Bussbygg. Klubbfargene er oransje trøyer, sorte bukser og sorte strømper. Skåla har også en kunstgressbane like ved Vågsetra barne- og ungdomsskole.


== Historikk ==
Da Skåla IL ble stiftet, 6. april 1915, fantes det to fotballag fra Skålahalvøya: Horgakammeratene fra Nesjestranda og Vågane fra Hovdenakken. Disse slo seg senere sammen til ett fotballag, med navnet Skåla IL.


== Eksterne lenker ==
Våganebanen - Nordic Stadiums
Lyons-la-Forêt

Lyons-la-Forêt er en kommune i departementet Eure i regionen Normandie nord i Frankrike. Lyons-la-Forêt ligger 46 km fra Rouen og 28 km fra Gisors.


== Severdigheter ==
Gallo-romersk teater, privat eiendom
Henrik I av Englands festning, privat eiendom
Overdekket markedsplass fra 1700-tallet
Kirke fra 1100-tallet og 1700-tallet
Byhall fra 1600-tallet
Hus bygd i typisk normannisk stil, 1600- og 1700-tallet
Skog, den største i Normandie og en av de med høyeste bøketrær i Europa


== Diverse ==
Maurice Ravel (1875–1937) skrev musikk i Le Fresne, en av de gamle herskapshus Lyons-la-Forêt.
Lyons-la-Forêt var fødestedet til Enguerrand de Marigny (1260–1315), kammerherre og minister under Filip IV av Frankrike.
Slott hvor Henrik I av England døde, ligger i Lyons-la-Forêt.


== Befolkningsutvikling ==
Antall innbyggere i kommunen Lyons-la-Forêt

Flyfoto av Lyons-la-Forêt


== Referanser ==


== Eksterne lenker ==
Offisielt nettsted 
(en) Lyons-la-Forêt – kategori av bilder, video eller lyd på Commons 
(en) Lyons-la-Forêt – galleri av bilder, video eller lyd på Commons 
Kommunedata INSEE
Office de Turisme – offisielt turistnettsted
Possession Bay

Possession Bay er en bukt på øya Sør-Georgia, som er en del av det britiske oversjøiske territoriumet Sør-Georgia og Sør-Sandwichøyene. Bukta er 3,2 km bred.
Bukta ble navngitt av James Cook på hans ekspedisjon i 1775 og det var i dette området James Cook og hans mannskap gikk i land. Her startet de kartlegging av øya og annekterte den på vegne av Storbritannia. De var de første som noen gang hadde gått i land på Sør-Georgia.

Ville klipper hevet seg med sine høye topper til de forsvant i skyene, og dalene lå dekket av evig sne. Ikke et tre eller en busk var å se, nei, ikke engang stor nok til å lage en tannpirker. Jeg landet på tre forskjellige steder, heiste flagget og tok landet i besittelse i Hans Majestets navn under avfyring av en geværsalve.
 


== Referanser ==
Vilhelm I av Nassau

Vilhelm I, hertug av Nassau (Georg Wilhelm August Heinrich Belgicus Herzog, født 14. juni 1792, Kirchheimbolanden, død 20. august 1839, Bad Kissingen) var hertug i hertugdømmet Nassau og far til blant andre Adolf, storhertug av Luxemburg og Sofie av Norge og Sverige.


== Referanser ==
British Antarctic Survey

British Antarctic Survey (BAS) er en statlig, britisk forskningsorganisasjon som har ansvaret for over halvparten av Storbritannias forskningsvirksomhet i og rundt Antarktis. BAS er en del av Natural Environment Research Council (NERC) og har hovedkontor i Cambridge. 
BAS har 400 ansatte og har for budsjettåret 2007-2008 £45 millioner til disposisjon for sin virksomhet. 
BAS har tre forskningsstasjoner i Britisk Antarktis og to på Sør-Georgia:

Britisk Antarktis
Rothera Research Station på Adelaide Island
Halley Research Station på Brunt Ice Shelf
Signy Research Station på Signy IslandSør-Georgia
King Edward Point forskningsstasjon på King Edward Point
Birdøya forskningsstasjon på Birdøya


== Antarctic Funding Initiative ==
Antarctic Funding Initiative (forkortet AFI) er en britisk organisasjon som gir støtte til feltbasert forskning i de områdene som British Antarctic Survey har virksomhet i.Antarctic Funding Initiative ble etablert i 1999 etter at Natural Environment Research Council henvendte seg til British Antarctic Survey i 1998 for å etablere en stipend- og støtteordning for å få en bredere deltagelse fra britiske universiteter og andre akademiske institusjoner.
Antarctic Funding Initiative deler årlig ut stipender på tilsammen GBP 2,2 millioner, og prosjekter som har forskningsmessig samarbeid med British Antarctic Survey blir prioritert. I 2008 ble 12 prosjekter tildelt støtte.


== Referanser ==


== Eksterne lenker ==
(en) Offisielt nettsted 
(en) British Antarctic Survey – kategori av bilder, video eller lyd på Commons
Ust-Ilimsk

Ust-Ilimsk (russisk: Усть-Или́мск) er en by i Irkutsk oblast i Russland. Den ligger ved elva Angara, rundt 650 km nord for Irkutsk. Innbyggertall: 99 800 (est. 2005), 100 592 (folketelling 2002). Dette er en industriby som ble grunnlagt i 1966 i forbindelse med byggingen av Ust Ilimsk-demningen med Ust Ilimsk vannkraftverk i Angara. Demningen skaper et stort vannreservoar som strekker seg sørover, oppover elveløpet fra bysenteret.
Ust Ilimsk fikk innvilget bystatus i 1973, og nesten samtidig startet prosjekteringen av Ust Ilimsk varmekraftverk som startet opp i 1978 og leverer kraftvarme til byens enorme treforedlingskompleks, nord i byen.
Ust-Ilimsk lufthavn ligger 15 km nordvest for byen.


== Referanser ==


== Eksterne lenker ==
Offisielt nettsted 
(en) Ust-Ilimsk – kategori av bilder, video eller lyd på Commons
Elsehul

Elsehul er en bukt på nordsiden av øya Sør-Georgia, som er en del av det britiske oversjøiske territoriumet Sør-Georgia og Sør-Sandwichøyene. Bukta er 800 meter bred. Elsehul er adskilt fra Undine Harbour av en smal eid, Survey Isthmus.Navnet på bukta er fra perioden 1905-12 og ble sannsynligvis gitt av norske hvalfangere som arbeidet i området.


== Referanser ==
If Only You Were Lonely

If Only You Were Lonely er pop-punk-bandet Hawthorne Heights' andre album. Albumet ble lansert 28. februar 2006. Albumet er det siste hvor Casey Calvert deltar, da han gikk bort 24. november 2007. Sanger har dog blitt spilt inn med ham for bandets neste album. Ifølge Nielsen SoundScan har albumet solgt i 435 913 eksemplarer i USA.


== Sporliste ==
«This Is Who We Are» – 3:45
«We Are So Last Year» – 2:58
«Language Lessons (Five Words Or Less)» – 3:21
«Pens and Needles» – 3:15
«Saying Sorry» – 3:07
«Dead in the Water» – 3:51
«I Am on Your Side» – 4:14
«Breathing in Sequence» – 3:29
«Light Sleeper» – 3:26
«Cross Me Off Your List» – 3:40
«Where Can I Stab Myself in the Ears» – 3:42
«Decembers» – 4:45


== Singler ==
«Saying Sorry» (2006)
«This Is Who We Are» (2006)
«Pens and Needles» (2006)


== Referanser ==


== Eksterne lenker ==
(en) If Only You Were Lonely på Discogs 
(en) If Only You Were Lonely på MusicBrainz
SLI

Scalable Link Interface (SLI) er Nvidias løsning for å koble to eller flere grafikkort sammen, slik at de jobber sammen som ett kraftigere kort. SLI er et verktøy for parallell behandling av datamaskin-grafikk, som er skapt for å øke tilgjengelig datakraft, spesielt myntet på gamere og andre med stort behov for ytelse.
Kortene må for øvrig kobles sammen med en såkalt SLI-bro. Quad SLI (4x GPU ) er det meste man kan oppnå, dette er en driverlimitasjon fra Nvidia.


== SLI i ett kort ==
Et eksempel på enkeltkort med to GPU-er koblet sammen i SLI, er Nvidias GTX690. Dette gir nesten fordoblet ytelse sammenlignet med samme modell (GTX 680) med en kjerne. Dersom man kobler sammen to GTX 690 får man Quad SLI, men det finnes få som har bruk for slik grafikk-ytelse, og skalerer heller ikke spesielt godt sammenlignet med standard SLI.


== Konkurrenten ==
Mens Nvidia har utviklet SLI, bruker den største konkurrenten, AMD, det lignende CrossfireX.


== Referanser ==


== Eksterne lenker ==
(en) Offisielt nettsted 
(en) Nvidia Scalable Link Interface – kategori av bilder, video eller lyd på Commons
Juliane de Fontevrault

Juliane de Fontevrault (født ca. 1090, død etter 1136) var en illegitim datter av Henrik I av England med muligens Ansfride (født ca. 1070). Juliane ble født i Westminster, Middlesex i England og ble i 1103 gift med Eustace de Pacy, herre av Bréteuil og Pacy (født ca. 1045 – død 1136).
Juliane de Fontevrault har gjort seg kjent ved at hun forsøkte å myrde sin far med armbrøst etter at kongen hadde tillatt at hennes to døtre, i henhold til kronikøren Orderic Vitalis, å ble blindet og fikk nesene skåret av som rettferdighet for at hennes mann Eustace hadde gjort det samme med den unge sønnen til Ralph Harnec, konstabel av Ivry, i 1119. Barna fungerte som gisler i en strid mellom ektemannen og Ralph Harnec. 
Den opprørte Juliane forlangte å få møte sin far og kong Henrik tillot det. Da hun ble ført fram for ham trakk hun en armbrøst og skal også ha fått rettet et skudd mot sin far, men uten å treffe. Hun ble satt i forvaring i en festning som hun rømte i fra ved å kaste seg ut av vinduet og ned i den frosne vollgraven. Siden skal kong Henrik ha kommet til en forsoning med sin datter og svigersønn.
Foruten de to nevnte døtre hvor navnene ikke er bevart fikk Juliane og Eustace to sønner:

William de Pacy (død 1153)
Roger de PacyHennes ektemann Eustace de Pacy døde i 1136. Juliane ble deretter nonne i det franske benediktinerklosteret Fontevraud, Maine-et-Loire, og døde selv en gang senere enn 1136.


== Referanser ==
ATI Technologies

ATI Technologies var et datterselskap av Advanced Micro Devices (AMD) etter oppkjøpet i 2006, da AMD betalte 4,3 milliarder dollar og aksjer verdt 1,1 milliarder for grafikkort-utvikleren. Selskapet dominerte, sammen med Nvidia, markedet for grafikkort.


== Eksterne lenker ==
(en) Offisielt nettsted 
(en) ATI Technologies – kategori av bilder, video eller lyd på Commons
Löddeköpinge

Löddeköpinge er et tettsted i Kävlinge kommune i Skåne län i Sverige. I 2010 hadde tettstedet 6 290 innbyggere. Löddeköpinge er kommunens nest største tettsted. 
Löddeköpinge er en gammel handelsplass. Gjennom stedet renner Lödde å som tilbyr gode fiskeforhold og som trekker til seg sportsfiskere fra hele Sverige. 
I Löddeköpinge ligger et av Sør-Sveriges største kjøpesentre: Center Syd. Det er en del av et handelsområde som dekker 240 000 m² og som årlig har drøyt 4 millioner besøkende, tilsvarende 80 000 i uken. På Center Syd ligger over 200 butikker, blant annet et ICA Maxi-varehus, flere klesbutikker og ett Scandic-hotell. 


== Referanser ==
Furulund (Kävlinge)

Furulund er et tettsted i Kävlinge kommune i Skåne län i Sverige. I 2010 hadde tettstedet 4 180 innbyggere.


== Referanser ==
Bajonett

Bajonett kan sikte til:

Bajonett (våpen), blankvåpen
Bajonett (skipsterminologi) navnet på den øverste, smekre delen av en mast på et mindre skip.
Hofterup

Hofterup er et tettsted i Kävlinge kommune i Skåne län i Sverige. Det ligger fem kilometer nord for Löddeköpinge, rundt 15 kilometer sørøst for Landskrona og om lag fem kilometer nordøst for Barsebäck. I 2010 hadde tettstedet 3 501 innbyggere.I Hofterup ligger en av Skandinavias eldste kirker, Hofterups kyrka, som er fra 1100-tallet. Like øst for kirken ligger Hofterupsdösen, som er en gravhaug fra yngre steinalder. Flere andre kulturminner finnes også i området, som har hatt bosetning siden forhistorisk tid.


== Referanser ==


== Eksterne lenker ==
Hofterup i länsstyrelsens kulturmiljöprogram
Mer informasjon om kirken i Hofterup Arkivert 21. juni 2008 hos Wayback Machine.
Salam Fayyad

Salam Fayyad (سلام فياض; født i april 1952) er en palestinsk politiker og økonom. Han var statsminister i Den palestinske selvstyremyndigheten fra 2007 til 2013.
Fayyad er født i Deir al-Ghusun på Vestbredden. Han har økonomiutdannelse fra USA, med doktorgrad i økonomi fra University of Texas at Austin. I årene 1987 til 2001 for Verdensbanken og Det internasjonale pengefondet (IMF).Fayyad var finansminister i Fatahs interimsregjering fra 2002 til 2005. Han dannet så sentrumspartiet Den tredje vei, som måtte nøye seg med 2,4 prosent av stemmene i valget i de palestinske områdene i 2006. Hamas vant valget og dermed måtte han gå av, men i mars 2007 ble han imidlertid finansminister nok en gang i en samlingsregjering bestående av Fatah og Hamas.Hamas ble imidlertid fratatt regjeringsmakten av president Mahmoud Abbas i juni samme år og Abbas utnevnte deretter Fayyad til statsminister i en overgangsregjering, som har styrt på Vestbredden siden. Hamas styrer imidlertid fortsatt på Gazastripen. Fayyad ble utnevnt til statsminister i den palestinske selvstyremyndigheten den 15. juni 2007. Utnevnelsen, som ble godkjent av president Mahmoud Abbas på basis av «nasjonal krisesituasjon», ble ikke bekreftet av Palestinas lovgivende forsamling, som er den palestinske selvstyremyndighetens parlament. Den 13. april 2013 leverte Fayyad sin avskjedssøknad, som ble akseptert av president Abbas.Fayyad regnes som en moderat og pragmatisk politiker og er blant de palestinske politikere som nyter størst respekt i den vestlige verden.


== Referanser ==
Dösjebro

Dösjebro er et tettsted i Kävlinge kommune i Skåne län i Sverige. I 2010 hadde tettstedet 858 innbyggere.Dösjebro (Dysie Bro) nevnes først i sammenheng med slaget ved Dysie Bro i 1181.


== Referanser ==
Barsebäckshamn

Barsebäckshamn er et tettsted i Kävlinge kommune i Skåne län i Sverige. I 2010 hadde tettstedet 438 innbyggere. Tettstedet ligger cirka 15 kilometer sørvest for Kävlinge.


== Referanser ==
Lilla Harrie

Lilla Harrie er et tettsted i Kävlinge kommune i Skåne län i Sverige. I 2010 hadde tettstedet 371 innbyggere.


== Referanser ==
Sandskogen

Sandskogen er et tettsted i Kävlinge kommune i Skåne län i Sverige. I 2010 hadde tettstedet 621 innbyggere.


== Referanser ==
Department for Levelling Up, Housing and Communities

Department for Levelling Up, Housing and Communities er et departement som siden mai 2006 har vært ansvarlig for administrasjonen av de ulike grevskapene i Storbritannia. Departementet ble opprettet i 2001 under navnet Office of the Deputy Prime Minister.


== Referanser ==


== Eksterne lenker ==
Offisielt nettsted 
Offisielt nettsted 
Offisielt nettsted
Nielsen Holdings

Nielsen Holdings, tidligere AC Nielsen og The Nielsen Company, er et multinasjonalt markedsanalyse- og meningsmålingsbyrå med rundt 44.000 ansatte.
Selskapet ble grunnlagt av Arthur Charles Nielsen sr. i 1923, og har kontorer i mer enn 100 land. Det ble kjøpt opp av marketingkjeden VNU i 2001, men i 2006 ble VNU igjen kjøpt opp av ulike private investeringsfond og endret mnavn til The Nielsen Company.
Selskapet inngår i aksjeindeksen S&P 500.


== Norge ==
Det norske selskapet har hovedkontor på Skøyen i Oslo, og administrerende direktør er Arne H. Reiler. Det norske kontoret ble etablert direkte ut fra Nielsen Company. 


== Eksterne lenker ==
AC Nielsen norske hjemmeside Arkivert 18. mars 2008 hos Wayback Machine.
The Nielsen Companys historie